# SEINÄJOEN UIMARIT-58 RY

YHDISTYSREKISTERI NUMERO 75.333 LY-TUNNUS 0559557-6

# TOIMINTASÄÄNNÖT

Nämä säännöt on hyväksytty 26.5.2001 rekisteröityjen ja voimassa olleiden sääntöjen 19 §:n mukaisesti seuran kokouksessa 19.12.2021.

Patentti- ja rekisterihallitus on rekisteröinyt uudet säännöt Yhdistysrekisteriin   
1.2.2022 (Dno 2021/536801Y).

Seinäjoen uimarit -58 ry

Jussi Syrjä Seppo Juntti

puheenjohtaja sihteeri

SEINÄJOEN UIMARIT RY TOIMINTASÄÄNNÖT SISÄLLYSLUETTELO

|  |  |  |
| --- | --- | --- |
| [**1 §**](#_bookmark0) | [**Seuran nimi, kotipaikka, perustamisaika, toimialue ja kieli**](#_bookmark0) | [3](#_bookmark0) |
| [**2 §**](#_bookmark1) | [**Seuran tarkoitus**](#_bookmark1) | [3](#_bookmark1) |
| [**3 §**](#_bookmark2) | [**Tarkoituksen toteuttaminen**](#_bookmark2) | [3](#_bookmark2) |
| [**4 §**](#_bookmark3) | [**Seuran toiminnan tukeminen ja rahoitus**](#_bookmark3) | [4](#_bookmark3) |
| [**5 §**](#_bookmark4) | [**Seuran jäsenyys**](#_bookmark4) | [4](#_bookmark4) |
| [**6 §**](#_bookmark5) | [**Seuran jäsenet**](#_bookmark5) | [4](#_bookmark5) |
| [**7 §**](#_bookmark6) | [**Seurasta eroaminen**](#_bookmark6) | [5](#_bookmark6) |
| [**8 §**](#_bookmark7) | [**Jäsenen erottaminen ja muut kurinpitotoimet**](#_bookmark7) | [5](#_bookmark7) |
| [**9 §**](#_bookmark8) | [**Liittymis- ja jäsenmaksut**](#_bookmark8) | [5](#_bookmark8) |
| [**10 §**](#_bookmark9) | [**Seuran varsinaiset ja ylimääräiset kokoukset**](#_bookmark9) | [6](#_bookmark9) |
| [**11 §**](#_bookmark10) | [**Kevät- ja syyskokous**](#_bookmark10) | [6](#_bookmark10) |
| [**12 §**](#_bookmark11) | [**Seuran ylimääräinen kokous**](#_bookmark11) | [7](#_bookmark11) |
| [**13 §**](#_bookmark12) | [**Pöytäkirja**](#_bookmark12) | [7](#_bookmark12) |
| [**14 §**](#_bookmark13) | [**Äänestys**](#_bookmark13) | [7](#_bookmark13) |
| [**15 §**](#_bookmark14) | [**Seuran hallinto**](#_bookmark14) | [7](#_bookmark14) |
| [**16 §**](#_bookmark15) | [**Tilivuosi**](#_bookmark15) | [8](#_bookmark15) |
| [**17 §**](#_bookmark16) | [**Nimenkirjoittajat**](#_bookmark16) | [8](#_bookmark16) |
| [**18 §**](#_bookmark17) | [**Jaostot ja valiokunnat**](#_bookmark17) | [8](#_bookmark17) |
| [**19 §**](#_bookmark18) | [**Sääntöjen muuttaminen**](#_bookmark18) | [8](#_bookmark18) |
| [**20 §**](#_bookmark19) | [**Seuran purkaminen**](#_bookmark19) | [8](#_bookmark19) |
| [**21 §**](#_bookmark20) | [**Seuran varojen luovuttaminen**](#_bookmark20) | [9](#_bookmark20) |
|  |  |  |

# SEINÄJOEN UIMARIT-58 RY:N SÄÄNNÖT

1. **§ Seuran nimi, kotipaikka, perustamisaika, toimialue ja kieli**

Yhdistyksen nimi on Seinäjoen Uimarit -58 ry.

Yhdistyksen kotipaikka on Seinäjoen kaupunki.

Yhdistys on perustettu 29. päivänä huhtikuuta 1958 ja siitä käytetään näissä säännöissä nimitystä seura.

Seuran virallinen kieli on suomi.

Seuran toiminta-alue on Seinäjoki ja lähikunnat.

# § Seuran tarkoitus

Seuran tarkoituksena on edistää uintiurheilua ja -liikuntaa toiminta-alueellaan siten, että mahdollisimman moni seuran jäsen harrastaisi kunto-, kilpa- tai huippu-uintiurheilua edellytystensä ja tarpeidensa mukaisesti.

Seuran tarkoituksena on myös edistää ja kehittää uinti- ja hengenpelastustaitoa toiminta-alueellaan.

# § Tarkoituksen toteuttaminen

Tarkoitustaan seura toteuttaa:

* 1. tarjoamalla jäsenilleen
     + kilpailutoimintaa,
     + koulutustoimintaa,
     + valmennus- ja harjoitustoimintaa,
     + nuorisotoimintaa,
     + tiedotus- ja suhdetoimintaa,
     + kuntoliikuntaa,
     + muuta samantapaista toimintaa.
  2. tekemällä uintiurheilun ja -liikunnan sekä uintiopetuksen ja hengenpelastuksen opetus-, kehitys-, neuvonta- ja rekrytointityötä toimialueellaan,
  3. järjestämällä jäsenille ja yleisölle uintiharjoituksia, -kilpailuja, -kursseja, -näytöksiä ja juhlia,
  4. ohjaamalla ja valvomalla jäsentensä kilpailutoimintaa,
  5. harjoittamalla julkaisutoimintaa eri muodoissa,
  6. kiinnittämällä ehdotusten, anomusten ja aloitteiden kautta toiminta-alueensa viranomaisten ja muiden yhteisöjen huomioita sekä pyrkimällä omatoimisesti uintiliikunnan ja hengenpelastustaidon kehittämiseen ja tarpeellisten harjoituspaikkojen ja -välineiden hankkimiseen ja rahoittamiseen,
  7. kuulumalla jäsenenä Suomen Uimaliitto - Finska Simförbundet ry:een sekä voimalla kuulua jäsenenä muihin liikuntajärjestöihin.

# § Seuran toiminnan tukeminen ja rahoitus

Toimintansa tukemiseksi seura

* 1. voi asianomaisella luvalla toimeenpanna kilpailuja, keräyksiä, arpajaisia ja vapaa-ajan tapahtumia,
  2. voi ottaa vastaan lahjoituksia ja testamentteja,
  3. voi hankkia ja myydä Iiikuntatarvikkeita, kortteja, adresseja, merkkejä sekä muita vastaavia tuotteita ja palveluita,
  4. voi ottaa vastaan liittymis-, jäsenyys- ja kannatusmaksuja,
  5. voi omistaa ja ylläpitää urheilulaitoksia,
  6. voi harjoittaa kustannus- ja ravitsemusliikettä,
  7. voi välittää jäsenilleen urheiluvälineitä ja -asusteita
  8. voi hankkia ja omistaa kiinteistöjä sekä arvopapereita ja muuta sijoitusvarallisuutta.

# § Seuran jäsenyys

Seura noudattaa Suomen Uimaliitto - Finska Simforbundet ry:n ja muiden liikuntajärjestöjen sääntöjä, joiden jäsenenä se on.

# § Seuran jäsenet

Seuran varsinaiseksi jäseneksi voi päästä jokainen seuran hallituksen hyväksymä henkilö, joka suorittaa liittymismaksun ja/tai vuotuisen jäsenmaksun, sekä sitoutuu noudattamaan seuran, Suomen Uimaliito - Finska Simförbundet ry:n sekä muiden liikuntajärjestöjen, joiden jäsenenä seura on, sääntöjä ja toimintaohjeita.

Seuran perhejäseneksi hallitus voi ottaa myös seuran varsinaisen jäsenen puolison sekä varsinaisen jäsenen puolison lapsen.

Seuran kunniajäseneksi voidaan hallituksen esityksestä seuran kokouksen päätöksellä kutsua henkilö, joka on erittäin merkittävästi edistänyt seuran toimintaa. Kunniajäsenen arvo on elinikäinen.

Kannatusjäseneksi voi seuran hallitus hyväksyä yksityisen henkilön tai oikeuskelpoisen yhteisön, joka tukee seuran toimintaa suorittamalla vuotuisen tai kertakaikkisen kannattajajäsenmaksun. Kannattavalla jäsenellä on puheoikeus mutta ei äänioikeutta seuran kokouksissa.

Seuran jäsenelle voidaan antaa jäsenkirja tai jäsenkortti.

Seuran jäsenistä on pidettävä luetteloa, johon voidaan merkitä nimi, syntymäaika ja osoite sekä muut tarpeelliset henkilötiedot. Luetteloon on merkittävä kannatusjäsenet ja kunniajäsenet erikseen.

# § Seurasta eroaminen

Jäsenellä on oikeus erota seurasta ilmoittamalla siitä kirjallisesti hallitukselle tai sen puheenjohtajalle taikka ilmoittamalla erosta seuran kokouksessa pöytäkirjaan merkitsemistä varten. Ero katsotaan tapahtuneeksi heti, kun ilmoitus on tehty, mutta eroava on velvollinen suorittamaan erääntyneen maksunsa sekä muut näiden sääntöjen edellyttämät, erääntyneet velvoitteet kalenterivuoden loppuun asti.

# § Jäsenen erottaminen ja muut kurinpitotoimet

Hallitus voi erottaa jäsenen, jos tämä on jättänyt erääntyneen jäsenmaksunsa maksamatta tilikauden päättyessä, tai muuten ei täytä näiden sääntöjen mukaisia velvollisuuksiaan, tai toimii vastoin seuran tarkoitusta, tai syyllistyy epäurheilijamaiseen toimintaan tai harjoittaa toimintaa, joka aiheuttaa haittaa seuralle. Hallitus voi myös evätä äänioikeuden maksuvelvollisuuden laiminlyöneeltä jäseneltä seuran kokouksessa, jos jäsen ei ole suorittanut säännöissä tarkoitettuja maksujaan seuran kokouksen päättämään päivämäärään mennessä.

Hallitus päättää myös kurinpitotoimista ja niiden yhteydessä annettavista rangaistuksesta, jolloin noudatetaan Suomen Uimaliiton sääntöjä ja määräyksiä. Seuran asemesta voi kurinpitotoimista päättää Suomen Uimaliitto sen säännöissä vahvistetulla tavalla.

Päätös tulee voimaan heti ja sen katsotaan tulleen asianomaisen tietoon seitsemäntenä päivänä sen jälkeen, kun päätös on annettu postin kuljetettavaksi tai toimitettu sähköpostilla.

Erotetulla ei ole oikeutta vaatia takaisin seuralle suorittamiaan maksuja.

# § Liittymis- ja jäsenmaksut

Varsinaisilta jäseniltä perittävien liittymis- ja jäsenmaksujen sekä kannattajajäsenmaksujen suuruudesta päättää vuosittain seuran syyskokous.

Seuran kokouksessa voidaan määrätä perhejäsenen maksut varsinaisen jäsenen jäsenmaksua alemmaksi. Mikäli perhejäseniä samasta perheestä on enemmän kuin kaksi, seuraavilta perhejäseniltä ei peritä jäsenmaksua. Kannattajajäsenille voidaan määrätä jäsenmaksut erikseen henkilöjäsenille ja yhteisöjäsenille.

Kunniajäseniltä ei peritä jäsen- ja liittymismaksuja. Hallituksella on oikeus vapauttaa jäsen jäsenmaksujen suorittamisesta sekä nimetä jäsen ainaisjäseneksi, jos hän on suorittanut kertakaikkisena suorituksena 15 vuoden jäsenmaksut tai on tehnyt seuralle huomattavia urheilullisia, taloudellisia tai muita palveluksia.

Ainaisjäsen on vapaa jäsenmaksuvelvollisuuksista.

# § Seuran varsinaiset ja ylimääräiset kokoukset

Seura pitää vuosittain kaksi varsinaista kokousta, joista kevätkokous pidetään helmi- huhtikuussa ja syyskokous loka-joulukuussa. Kokouksen paikan ja tarkemman ajan määrää hallitus.

Yhdistyksen kokoukseen voidaan osallistua hallituksen tai yhdistyksen kokouksen niin päättäessä myös postitse taikka tietoliikenneyhteyden tai muun teknisen apuvälineen avulla kokouksen aikana tai ennen kokousta.

Kutsu varsinaiseen ja ylimääräiseen seuran kokoukseen on julkaistava vähintään neljätoista (14) päivää ennen kokousta joko Seinäjoen uimahalli-urheilutalolla olevaan seuran viralliseen ilmoitustauluun kiinnitetyllä ilmoituksella tai jäsenille postitetuilla kirjeillä tai sähköpostitse.

Asioista, joita seuran jäsenet haluavat kevät- tai syyskokouksen käsiteltäviksi, on tehtävä hallitukselle kirjallinen esitys viimeistään kolmekymmentä (30) päivää ennen kokousta.

# § Kevät- ja syyskokous Kevätkokouksessa käsitellään

* 1. Valitaan kokoukselle

1. puheenjohtaja
2. sihteeri
3. kaksi pöytäkirjan tarkastajaa
4. kaksi ääntenlaskijaa
   1. Todetaan läsnä olevat äänioikeutetut jäsenet
   2. Todetaan kokouksen laillisuus ja päätösvaltaisuus
   3. Hyväksytään kokouksen työjärjestys
   4. Esitetään hallituksen laatima toimintakertomus ja tilinpäätös sekä tilintarkastajien antama lausunto
   5. Päätetään tilinpäätöksen vahvistamisesta ja vastuuvapauden myöntämisestä hallitukselle ja muille vastuuvelvollisille
   6. Käsitellään muut kokouskutsussa mainitut asiat

# Syyskokouksessa käsitellään

1. Valitaan kokoukselle
   1. puheenjohtaja
   2. sihteeri
   3. kaksi pöytäkirjan tarkastajaa
   4. kaksi ääntenlaskijaa
2. Todetaan läsnä olevat äänioikeutetut jäsenet
3. Todetaan kokouksen laillisuus ja päätösvaltaisuus
4. Hyväksytään kokouksen työjärjestys
5. Päätetään mitkä urheilulajit ovat seuran ohjelmassa tulevana toimikautena
6. Päätetään jäsenyydestä muissa järjestöissä ja yhteisöissä
7. Vahvistetaan liittymis-, jäsen- ja kannattajajäsenmaksujen suuruus
8. Vahvistetaan toimintasuunnitelma ja talousarvio
9. Valitaan jäsenten keskuudesta hallituksen puheenjohtaja
10. Valitaan hallituksen muut jäsenet erovuoroisten tilalle, sekä eronneiden tilalle yhdeksi vuodeksi.
11. Valitaan yksi tai kaksi tilintarkastajaa ja yksi tai kaksi varatilintarkastajaa
12. Päätetään seuran edustajista niihin järjestöihin ja yhteisöihin, joissa seura on jäsenenä
13. Käsitellään muut kokouskutsussa mainitut asiat

# § Seuran ylimääräinen kokous

Seuran ylimääräinen kokous pidetään silloin, kun hallitus katsoo sen tarpeelliseksi, seuran kokous niin päättää tai vähintään yksi kymmenesosa seuran äänioikeutetuista jäsenistä on jonkin määrätyn asian takia tehnyt siitä hallitukselle kirjallisen esityksen. Ylimääräisen kokouksen kutsussa on mainittava asia, jonka vuoksi kokous on koolle kutsuttu.

Ylimääräinen kokous on pidettävä vähintään kahden kuukauden kuluessa siitä, kun jäsenet ovat tehneet siitä edellä mainitulla tavalla esityksen.

# § Pöytäkirja

Seuran, sen hallituksen, jaostojen ja valiokuntien kokouksissa on pidettävä pöytä- kirjaa. Seuran yleisten ja ylimääräisten kokousten pöytäkirjat on kokousten puheenjohtajan ja sihteerin allekirjoitettava sekä valittujen tarkastajien tarkastettava.

Hallituksen, jaostojen ja valiokuntien pöytäkirjat tarkistetaan heti tai seuraavassa kokouksessa. Pöytäkirjat arkistoidaan hallituksen päätöksen mukaisesti.

# § Äänestys

Kokouksen päätökseksi tulee se mielipide, jota on kannattanut yli puolet annetuista äänistä.

Henkilövaali ratkaistaan siten, että eniten ääniä saaneet valitaan. ~~V~~aaleissa äänten mennessä tasan vaali ratkaistaan arvalla.

Muissa asioissa se mielipide voittaa, johon kokouksen puheenjohtaja on yhtynyt. Kaikissa kokouksissa suoritetaan tarvittaessa äänestys kättä nostamalla. Jos joku kokouksen osanottajista niin vaatii, suoritetaan suljettu lippuäänestys.

Jokaisella liittymismaksunsa ja kokoukseen mennessä jäsenmaksunsa maksaneella viisitoista vuotta täyttäneellä varsinaisella jäsenellä, perhejäsenellä, kunniajäsenellä ja ainaisjäsenellä, kannatusjäseniä lukuun ottamatta, on yksi ääni.

Valtakirjalla ei saa äänestää.

# § Seuran hallinto

Seuran toimintaa ja taloutta hoitaa hallitus, johon kuuluu vuosikokouksessa kahdeksi vuodeksi kerrallaan valittu puheenjohtaja ja 6-12 kahdeksi vuodeksi kerrallaan valittua jäsentä.

Hallituksen jäsenistä puolet on erovuorossa vuosittain. Ensimmäisellä kerralla eroaa puolet arvan perusteella.

Hallitus valitsee keskuudestaan varapuheenjohtajan. Hallitus valitsee lisäksi sihteerin, rahastonhoitajan ja muut tarvittavat toimihenkilöt, jotka voidaan valita myös hallituksen ulkopuolelta.

Hallitus kokoontuu puheenjohtajan tai hänen ollessaan estynyt varapuheenjohtajan kutsusta, kun he katsovat sen tarpeelliseksi tai kun puolet hallituksen jäsenistä kirjallisesti sitä vaatii.

Hallitus on päätösvaltainen, kun vähintään puolet sen jäsenistä, puheenjohtaja tai varapuheenjohtaja mukaanluettuna on läsnä.

# Hallituksen tehtävänä on erityisesti

* 1. toteuttaa seuran kokouksen päätökset,
  2. johtaa ja kehittää seuran toimintaa,
  3. valita tarvittavat jaostot, valiokunnat ja työryhmät sekä niiden puheenjohtajat,
  4. vastata seuran taloudesta,
  5. pitää seuran jäsenluetteloa,
  6. laatia seuran toimintakertomus ja tilinpäätös,
  7. tehdä toiminta- ja taloussuunnitelma seuraavaa toimintavuotta varten,
  8. hoitaa seuran tiedotustoimintaa,
  9. hyväksyä ja erottaa jäsenet sekä päättää jäseniä koskevista kurinpitotoimista,
  10. valita ja erottaa seuran palkatut toimihenkilöt sekä sopia heidän eduistaan,
  11. päättää seuran ansiomerkkien ja muiden kunnia- ja ansiomerkkien myöntämisestä sekä kunniajäsenyyden esittämisestä,
  12. ryhtyä muihin toimenpiteisiin, joita seuran etu vaatii,
  13. luovuttaa tilit tarkastajille tarkastettavaksi vähintään kolme viikkoa ennen kevätkokousta.

# § Tilikausi

Seuran toiminta- ja tilikausi on kalenterivuosi.

# § Nimenkirjoittajat

Yhdistyksen nimen kirjoittaa hallituksen puheenjohtaja, varapuheenjohtaja, sihteeri tai rahastonhoitaja, kukin yksin.

Nimenkirjoittajien on oltava täysi-ikäisiä.

# § Jaostot ja valiokunnat

Jaostot voivat päättää sisäisestä toiminnastaan kuitenkin siten, että seuran hallitus vahvistaa jaoston tekemät oikeustoimet.

Valiokunnat voivat käsitellä, valmistella ja esittää hallituksen päätettäväksi ne asiat, joita varten valiokunnat on valittu. Hallitus voi valtuuttaa valiokunnan panemaan täytäntöön hallituksen päättämän asian.

# § Sääntöjen muuttaminen

Näiden sääntöjen muuttamisesta päättää seuran kokous vähintään kolmen neljäsosan enemmistöllä kokouksessa annetuista äänistä. Kokouskutsussa on mainittava sääntöjen muuttamisesta.

# § Seuran purkaminen

Seuran purkamisesta on päätettävä kahdessa vähintään kahden (2) viikon välein pidettävässä seuran kokouksessa. Seuran purkamisesta päättää seuran kokous vähintään kolmen neljäsosan enemmistöllä kokouksessa annetuista äänistä. Kokouskutsussa on mainittava erikseen seuran purkamisesta.

# § Seuran varojen luovuttaminen

Jos seura on päätetty purkaa, sen varat on luovutettava johonkin seuran toiminta- alueen uinti- ja hengenpelastustaitoa sekä -kasvatusta taikka muuta liikuntakasvatusta edistävään tarkoitukseen purkamisesta päättäneen kokouksen mukaisesti. Pesänselvitysmiehinä toimivat kokouksen valitsemat henkilöt.

Seuran purkamisesta on ilmoitettava yhdistysrekisteriin.